Hawaii pitsa

Hawaii pitsa on pitsasort, mille põhikoostisse kuuluvad tomatikaste, sink, ananass ja juust.

Arvatavasti valmistas esimese Hawaii-nimelise pitsa 1962. aastal Kanadasse rännanud kreeklane Sam Panopoulos (1934–2017), kes pidas Ontario provintsis Chathamis restorani. Hawaii pitsat inspireerisid teda tegema restoranis pakutud Hiina toidud, kus sageli kasutati soolase ja magusa kombinatsiooni. Pitsa on saanud nimetuse Hawaii järgi, kus kasvatatakse suurel hulgal ananasse."Kuidas tekkis komme lisada pitsa peale ananassi?" tarbija24.postimees.ee. 04.05.2017.

1999. aastal oli Hawaii pitsa Austraalias kõige populaarsem pitsasort, kus see moodustas kõikidest müüdud pitsadest 15%.

Kuigi Hawaii pitsa pärineb 1960. aastatest, siis valmistati juba 1950. aastatel Saksamaal Hawaii-stiilis röstsaia (Toast-Hawaii).

 Viited 

Kategooria:Toidud